El llarg període d'extraordinària escassetat de precipitacions durant els anys 2007 i 2008 ha provocat un important descens de les reserves d'aigua embassades i dels nivells dels aqüífers.
En conseqüència, per tal de garantir en la mesura possible l'abastament domiciliari d'aigua, el Govern, fent ús de l'habilitació continguda en l'article 31.2.c) del Text refós de la legislació en matèria d'aigües de Catalunya, aprovat pel Decret legislatiu 3/2003, de 4 de novembre, ha dictat el Decret 84/2007, de 3 d'abril, d'adopció de mesures excepcionals i d'emergència en relació amb la utilització dels recursos hídrics, la vigència del qual ha estat prorrogada pel Decret 257/2007, de 27 de novembre.
El Decret 84/2007 preveu una sèrie de mesures d'utilització dels recursos hídrics, graduant la seva intensitat en funció dels recursos acumulats i de la pluviometria.
En concret es preveuen tres possibles escenaris: escenari de normalitat, escenari d'excepcionalitat que, al seu torn, pot ésser de nivell I i de nivell II, i escenari d'emergència, i s'estableixen les mesures aparellades als escenaris d'excepcionalitat, de nivell I, de nivell II i d'emergència.
Malgrat l'aplicació de les esmentades mesures contingudes en el Decret 84/2007, el manteniment de la situació d'escassetat pluviomètrica va provocar que les reserves embassades a les conques internes de Catalunya a principis del mes d'abril assolissin nivells propers als establerts en l'esmentada norma per a l'entrada en l'escenari d'emergència.
Les precipitacions del mes d'abril i l'episodi de pluges esdevingut a principis del mes de maig han situat les reserves dels embassaments de les conques internes de Catalunya en uns nivells que en alguns casos permeten fins i tot la sortida de l'escenari d'excepcionalitat de nivell 2 previst en l'esmentat Decret.
Malgrat aquest augment de les reserves d'aigua, cal assenyalar que no ha estat tan significatiu com per poder considerar que s'ha superat la situació de sequera i que es puguin atendre tots els usos en condicions de relativa normalitat o amb les restriccions establertes a l'escenari d'excepcionalitat nivell I, sense que l'esmentat guany en les reserves embassades es perllongui a curt termini de forma consolidada.
De fet, de les dades de què disposa l'Agència Catalana de l'Aigua es desprèn que en els propers mesos és probable que les reserves embassades puguin tornar a situar-se de nou en l'escenari d'excepcionalitat de nivell 2, o fins i tot abans, si no es mantenen les mesures de contenció existents, la qual cosa podria provocar que la situació en ple estiu, quan s'incrementa notablement la demanda d'aigua per a tots els usos, fos fins i tot més crítica la seva gestió, i es generessin falses expectatives de satisfacció de les demandes ordinàries a curt termini.
Per tal d'evitar aquest efecte com a conseqüència de l'entrada i sortida automàtica de nivells i escenaris, s'ha considerat que la millor opció consisteix en el fet que aquests llindars tinguin un caràcter indicatiu i que juntament amb altres circumstàncies com ara la previsió de la pluviometria, la previsió de l'evolució de les reserves d'aigua i el grau d'explotació dels aqüífers siguin els que permetin al Govern de la Generalitat declarar l'entrada i sortida dels corresponents escenaris o nivells establerts en l'annex 2 del Decret 84/2007, de 3 d'abril.
Per tant, a proposta del conseller de Medi Ambient i Habitatge, d'acord amb l'informe favorable del Consell d'Administració de l'Agència Catalana de l'Aigua i amb la deliberació prèvia del Govern,
Modificació de l'article 2 del Decret 84/2007, de 3 d'abril, d'adopció de mesures excepcionals i d'emergència en relació amb la utilització dels recursos hídrics.
1.1 Es modifica l'article 2.e) del Decret 84/2007, de 3 d'abril, d'adopció de mesures excepcionals i d'emergència en relació amb la utilització dels recursos hídrics, que queda amb la següent redacció:
"e) llindar: valor de l'indicador de cada conca, que s'estableix en l'annex 2 d'aquest Decret.
1.2 Es modifica el segon paràgraf de l'article 2.f) del Decret 84/2007, de 3 d'abril, d'adopció de mesures excepcionals i d'emergència en relació amb la utilització dels recursos hídrics, que queda amb la següent redacció:
La sortida d'aquest escenari es produirà per acord del Govern, d'acord amb que estableix l'article 2.bis d'aquest Decret."
Introducció d'un nou article 2.bis en el Decret 84/2007, de 3 d'abril, d'adopció de mesures excepcionals i d'emergència en relació amb la utilització dels recursos hídrics
S'introdueix un nou article 2.bis en el Decret 84/2007, de 3 d'abril, d'adopció de mesures excepcionals i d'emergència en relació amb la utilització dels recursos hídrics amb la següent redacció:
Declaració de l'entrada i sortida dels escenaris d'excepcionalitat i d'emergència
"Correspon al Govern de la Generalitat, a proposta del conseller del Departament de Medi Ambient i Habitatge, declarar, mitjançant acord que serà d'objecte de publicació en el DOGC, l'entrada i sortida dels escenaris d'excepcionalitat i d'emergència prenent en consideració els llindars indicatius que figuren en l'annex 2, la previsió de l'evolució de les reserves, l'evolució pluviomètrica, el grau de contenció de les demandes, la situació dels aqüífers i la incorporació de nous recursos provinents de l'execució de les actuacions pal·liatives, i altres circumstàncies que motivadament es sotmetin a la seva consideració."
Modificació de l'article 10 del Decret 84/2007, de 3 d'abril, d'adopció de mesures excepcionals i d'emergència en relació amb la utilització dels recursos hídrics
Se suprimeixen els apartats 2 i 3 de l'article 10 del Decret 84/2007, de 3 d'abril, d'adopció de mesures excepcionals i d'emergència en relació amb la utilització dels recursos hídrics.
Modificació de l'article 20.1 del Decret 84/2007, de 3 d'abril, d'adopció de mesures excepcionals i d'emergència en relació amb la utilització dels recursos hídrics
Es modifica l'article 20.1 del Decret 84/2007, de 3 d'abril, d'adopció de mesures excepcionals i d'emergència en relació amb la utilització dels recursos hídrics, que queda redactat de la següent manera:
"20.1 Les mesures establertes en aquest capítol son d'aplicació quan el Govern declari la situació d'excepcionalitat, en qualsevol dels seus nivells, en els termes de l'article 2.bis."
Modificació de l'article 21 del Decret 84/2007, de 3 d'abril, d'adopció de mesures excepcionals i d'emergència en relació amb la utilització dels recursos hídrics
5.1 Es modifica el primer paràgraf de l'article 21.1. del Decret 84/2007, de 3 d'abril, d'adopció de mesures excepcionals i d'emergència en relació amb la utilització dels recursos hídrics, que queda redactat de la següent manera:
"21.1 Quan, de conformitat amb l'establert a l'article 2.bis, el Govern declari l'excepcionalitat de nivell I a la conca de la Muga, s'establiran mesures sobre els valors desembassats en concepte cabals circulants a peu de presa i per a ús de reg que no podran superar els valors totals de la següent taula:
5.2 Es modifica el primer paràgraf de l'article 21.2 del Decret 84/2007, de 3 d'abril, d'adopció de mesures excepcionals i d'emergència en relació amb la utilització dels recursos hídrics, que queda redactat de la següent manera:
"21.2 Quan, de conformitat amb l'establert a l'article 2.bis, el Govern declari l'excepcionalitat de nivell II a la conca de la Muga, els valors màxims per cada concepte seran els següents, essent els valors els equivalents a les dotacions de regadiu de supervivència per a fruiters i espècies llenyoses:"
Modificació de l'article 22 del Decret 84/2007, de 3 d'abril, d'adopció de mesures excepcionals i d'emergència en relació amb la utilització dels recursos hídrics
6.1 Es modifica el primer paràgraf de l'article 22.1 del Decret 84/2007, de 3 d'abril, d'adopció de mesures excepcionals i d'emergència en relació amb la utilització dels recursos hídrics, que queda redactat de la següent manera:
"22.1 Quan, de conformitat amb l'establert a l'article 2.bis, el Govern declari l'excepcionalitat de nivell I en el Sistema Ter-Llobregat, s'establiran les següents mesures sobre els valors desembassats en concepte de cabals circulants a peu de presa, per a ús de reg i hidroelèctric exclusiu que no podran superar els valors totals de la següent taula:"
6.2 Es modifica el primer paràgraf de l'article 22.2 del Decret 84/2007, de 3 d'abril, d'adopció de mesures excepcionals i d'emergència en relació amb la utilització dels recursos hídrics, que queda redactat de la següent manera:
"22.2 Quan, de conformitat amb l'establert a l'article 2.bis, el Govern declari l'excepcionalitat de nivell II en el Sistema Ter-Llobregat, els valors màxims per cada concepte seran els següents:"
6.3 Es modifica el primer paràgraf de l'article 22.7 del Decret 84/2007, de 3 d'abril, d'adopció de mesures excepcionals i d'emergència en relació amb la utilització dels recursos hídrics, que queda redactat de la següent manera:
"22.7 Quan, de conformitat amb l'establert a l'article 2.bis, el Govern declari l'excepcionalitat de nivell I en el Sistema Ter-Llobregat, se substituirà parcialment el recurs superficial a l'estació de tractament d'aigües potables de Sant Joan Despí per recurs subterrani de l'aqüífer del Baix Llobregat, amb uns cabals mínims extraïbles en còmput mensual que figuren a la taula següent, condicionats a l'estat de les reserves de l'aqüífer.
6.4 Es modifica el primer paràgraf de l'article 22.8 del Decret 84/2007, de 3 d'abril, d'adopció de mesures excepcionals i d'emergència en relació amb la utilització dels recursos hídrics, que queda redactat de la següent manera:
"22.8 Quan, de conformitat amb l'establert a l'article 2.bis, el Govern declari l'excepcionalitat de nivell II en el Sistema Ter-Llobregat, se substituirà parcialment el recurs superficial a l'estació de tractament d'aigües potables de Sant Joan Despí per recurs subterrani de l'aqüífer del Baix Llobregat, amb uns cabals mínims extraïbles en còmput mensual que figuren a la taula següent, condicionats a l'estat de les reserves de l'aqüífer.
6.5 Es modifica el primer paràgraf de l'article 22.11 del Decret 84/2007, de 3 d'abril, d'adopció de mesures excepcionals i d'emergència en relació amb la utilització dels recursos hídrics, que queda redactat de la següent manera:
"22.11 Quan, de conformitat amb l'establert a l'article 2.bis, el Govern declari l'excepcionalitat de nivell I en el Sistema Ter-Llobregat, es potenciarà l'aprofitament del recurs subterrani de la cubeta d'Abrera.
Per tal de dur a terme aquest aprofitament, es realitzaran les actuacions següents sempre que el valor de les reserves reflectit per l'indicador piezomètric hagi superat els llindars establerts a l'annex 9:"
Modificació de l'article 23 del Decret 84/2007, de 3 d'abril, d'adopció de mesures excepcionals i d'emergència en relació amb la utilització dels recursos hídrics
Es modifica l'article 23 del Decret 84/2007, de 3 d'abril, d'adopció de mesures excepcionals i d'emergència en relació amb la utilització dels recursos hídrics, que queda redactat de la següent manera:
"Quan, de conformitat amb l'establert a l'article 2.bis, el Govern declari l'excepcionalitat a la conca de la Tordera, seran d'aplicació les mesures de caràcter general establertes al capítol II d'aquest Decret.
En qualsevol cas, serà d'aplicació el que estableix el Pla d'ordenació d'extraccions i declaració definida de sobreexplotació de l'aqüífer al·luvial de la Tordera mitjana i dels aqüífers de la baixa Tordera (DOGC núm. 3991, de 20.10.2003; Correcció d'errades al DOGC núm. 3997, de 28.10.2003, i modificat per Acord de 26 de febrer de 2004, DOGC núm. 4093, de 17.3.2004)."
Modificació de l'article 24 del Decret 84/2007, de 3 d'abril, d'adopció de mesures excepcionals i d'emergència en relació amb la utilització dels recursos hídrics
Es modifica el primer paràgraf de l'article 24 del Decret 84/2007, de 3 d'abril, d'adopció de mesures excepcionals i d'emergència en relació amb la utilització dels recursos hídrics, que queda redactat de la següent manera:
"Quan, de conformitat amb l'establert a l'article 2.bis, el Govern declari l'excepcionalitat a la conca del Foix, s'aplicaran les mesures generals del capítol 2 i els valors desembassats en concepte de cabals per a ús de reg no podran superar els valors totals de la següent taula:"
Modificació de l'article 25 del Decret 84/2007, de 3 d'abril, d'adopció de mesures excepcionals i d'emergència en relació amb la utilització dels recursos hídrics.
Es modifica el primer paràgraf de l'article 25 del Decret 84/2007, de 3 d'abril, d'adopció de mesures excepcionals i d'emergència en relació amb la utilització dels recursos hídrics, que queda redactat de la següent manera:
"Mesures a adoptar en el Sistema Gaià-Francolí
"Quan, de conformitat amb l'establert a l'article 2.bis, el Govern declari l'excepcionalitat en el sistema Gaià-Francolí, els cabals amb diversitat d'origen del recurs necessari pels processos industrials dels concessionaris per aquest ús de l'embassament del Catllar hauran de ser captats prioritàriament de l'embassament del Catllar, al riu Gaià, amb les condicions de cabal mitjà mensual màxim que s'estableixen a continuació, per tal de no afectar altres usuaris que depenen de l'esmentat embassament:"
Modificació de l'article 26 del Decret 84/2007, de 3 d'abril, d'adopció de mesures excepcionals i d'emergència en relació amb la utilització dels recursos hídrics
Es modifica l'article 26.1 del Decret 84/2007, de 3 d'abril, d'adopció de mesures excepcionals i d'emergència en relació amb la utilització dels recursos hídrics, que queda redactat de la següent manera:
"26.1 Quan, de conformitat amb l'establert a l'article 2.bis, el Govern declari l'excepcionalitat en el Sistema Siurana-Riudecanyes, en els municipis de Gratallops, Poboleda, Porrera, Reus, Riudecanyes, Riudoms i Torroja s'aplicaran les mesures generals del capítol 2 d'aquest Decret."
Modificació de l'article 28 del Decret 84/2007, de 3 d'abril, d'adopció de mesures excepcionals i d'emergència en relació amb la utilització dels recursos hídrics
Es modifica l'article 28 del Decret 84/2007, de 3 d'abril, d'adopció de mesures excepcionals i d'emergència en relació amb la utilització dels recursos hídrics, que queda redactat de la següent manera:
"28.1 Les mesures que estableix aquest capítol són d'aplicació quan així ho acordi el Govern en els termes de l'article 2.bis.
"28.2 En el cas del sistema Ter-Llobregat, l'activació de les mesures de l'escenari d'emergència serà conjunta per a la xarxa d'abastament de l'àmbit Ter-Llobregat quan així ho acordi el Govern en els termes de l'article 2.bis.
"28.3 Malgrat el que estableix l'apartat anterior, les mesures de l'escenari d'emergència s'activaran de manera independent en l'àmbit dels municipis que, de conformitat amb l'annex 3, estan adscrits a les xarxes d'abastament amb recurs regulat que depenen dels embassaments de la conca del Ter, quan així ho acordi el Govern en els termes de l'article 2.bis.
"28.4 De la mateixa manera, les mesures de l'escenari d'emergència s'activaran de manera independent en l'àmbit dels municipis que, de conformitat amb l'annex 3 d'aquest Decret, estan adscrits a les xarxes d'abastament amb recurs regulat que depenen dels embassaments de la conca del Llobregat, quan així ho acordi el Govern en els termes de l'article 2.bis.
"28.5 L'activació de l'escenari d'emergència en els sistemes associats a xarxes d'abastament amb recursos no regulats es produirà quan l'ajuntament o ajuntaments afectats constatin que s'ha produït la fallida del sistema i així hagi estat declarat pel Govern de conformitat amb el que estableix l'article 2.bis d'aquest Decret.
L'esmentada activació de l'escenari d'emergència en els sistemes d'abastament local es publicarà juntament amb les dades de l'estat dels recursos i seguiment de la sequera."
Modificació de l'annex 2 del Decret 84/2007, de 3 d'abril, d'adopció de mesures excepcionals i d'emergència en relació amb la utilització dels recursos hídrics
12.1 Es modifica el títol de l'annex 2 del Decret 84/2007, de 3 d'abril, d'adopció de mesures excepcionals i d'emergència en relació amb la utilització dels recursos hídrics, que queda redactat de la següent manera:
"Llindars indicatius per a l'activació dels escenaris per conca o sistema"
12.2 Es modifica el primer paràgraf de la lletra a) de l'annex 2 del Decret 84/2007, de 3 d'abril, d'adopció de mesures excepcionals i d'emergència en relació amb la utilització dels recursos hídrics, que queda redactat de la següent manera:
"La declaració de cada escenari es realitzarà d'acord amb l'establert a l'article 2.bis d'aquest Decret atenent al volum embasat a Boadella, prenent com a referència la superació dels llindars establerts a la taula següent:"
12.3 Es modifiquen el primer paràgraf i últim paràgraf de la lletra b) de l'annex 2 del Decret 84/2007, de 3 d'abril, d'adopció de mesures excepcionals i d'emergència en relació amb la utilització dels recursos hídrics que queden redactats de la següent manera:
"La declaració de cada escenari es realitzarà d'acord amb l'establert a l'article 2.bis d'aquest Decret atenen al volum embassat conjuntament a Sau, Susqueda, la Baells, la Llosa del Cavall i Sant Pons, prenent com a referència la superació dels llindars establerts a la taula següent:"
"En particular per a la restricció d'usos dependents de cadascun dels subsistemes, Ter o Llobregat, els escenaris poden declarar-se segons els valors del volum embassat superin els llindars establerts a la taula següent:"
12.4 Es modifica el primer paràgraf de l'apartat c) de l'annex 2 del Decret 84/2007, de 3 d'abril, d'adopció de mesures excepcionals i d'emergència en relació amb la utilització dels recursos hídrics, que queda redactat de la següent manera:
12.5 Es modifiquen el primer paràgraf i darrer paràgraf de l'apartat d) de l'annex 2 del Decret 84/2007, de 3 d'abril, d'adopció de mesures excepcionals i d'emergència en relació amb la utilització dels recursos hídrics, que queden redactats de la següent manera:
"En particular, per a la restricció d'usos dependents de l'embassament del Foix es podrà utilitzar un segon indicador que és el del volum embassat a Foix, i es podrà declarar l'escenari d'excepcionalitat quan se superin els llindars establerts a la taula següent.
Atesa l'evolució de les demandes sobre aquest embassament durant els darrers anys, només s'estableix un únic escenari d'excepcionalitat i d'emergència."
12.6 Es modifiquen el primer i el darrer paràgraf de l'apartat e) de l'annex 2 del Decret 84/2007, de 3 d'abril, d'adopció de mesures excepcionals i d'emergència en relació amb la utilització dels recursos hídrics, que queden redactats de la següent manera:
"En particular, per a la restricció d'usos dependents de l'embassament del Catllar, al riu Gaià, els escenaris es podran declar segons els valors del volum embassat superin els llindars establerts a la taula següent:"
12.7 Es modifiquen el primer i el darrer paràgraf de l'apartat f) de l'annex 2 del Decret 84/2007, de 3 d'abril, d'adopció de mesures excepcionals i d'emergència en relació amb la utilització dels recursos hídrics, que queden redactats de la següent manera:
Per tal de declarar la sortida d'aquest escenari, el Govern prendrà en consideració la condició de que la precipitació acumulada dels tres darrers mesos anteriors es trobi per sobre del 120% de la mitjana històrica 1996-2004 de l'acumulat pels mateixos mesos.
"En particular, per a la restricció d'usos dependents del sistema d'embassaments Siurana-Riudecanyes, la declaració de l'escenari d'emergència es podrà realitzar segons els valors del volum embassat conjuntament a Siurana i Riudecanyes quan se superin els llindars establerts a la següent taula."
12.8 Es modifica el primer paràgraf de l'apartat g) de l'annex 2 del Decret 84/2007, de 3 d'abril, d'adopció de mesures excepcionals i d'emergència en relació amb la utilització dels recursos hídrics, que queda redactat de la següent manera:
"g) Resta de conques no regulades a les conques internes de Catalunya.
L'article 2.bis del Decret 84/2007, de 3 d'abril, és d'aplicació en relació amb les declaracions d'entrada i de sortida dels escenaris existents a l'entrada en vigor d'aquest Decret.
Es deroga el Decret 257/2007, de 27 de novembre, de pròrroga de la vigència del Decret 84/2007, de 3 d'abril, d'adopció de mesures excepcionals i d'emergència en relació amb la utilització dels recursos hídrics.
El Decret 84/2007, de 3 d'abril, manté la seva vigència fins al dia 31 de desembre del 2008.
Aquest Decret entrarà en vigor el dia de la seva publicació al DOGC.